HERÄTYKSEN LÄPIMURTO Hermes Falcao Jr.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Kuka Jeesus on sinulle?
Hei ja tervetuloa ohjelman pariin! Olen Hermes Falcao Jr.
Tänään on jälleen luvassa ohjelma täynnä Jumalan siunauksia ja voimaa.
Pysy kanavalla ohjelman loppuun asti.
Käymme Richmondin kaduilla haastattelemassa ihmisiä -
tämänpäiväisestä aiheesta.
Kuulemme ihmisten mielipiteitä ja uskomuksia tietyistä asioista.
Aiheenamme on, kuka Jeesus on sinulle.
Tiedämme, että Jeesus eli maan päällä. Se on kiistämätön tosiasia.
Vaikka joku sanoo, että hän on ateisti ja ettei hän usko Jumalaan, -
hän ei voi kiistää sitä, että Jeesus vaelsi maan päällä.
Jopa historia on jaettu aikaan ennen Kristusta ja Kristuksen jälkeen.
Se on siis tosiasia.
Me menimme kaduille. Näette videoklippejä, -
joissa ihmiset kertovat, kuka Jeesus on heille.
Uskotaan, että Jeesus oli historiallinen henkilö. Hän vaelsi maan päällä.
Hän eli täällä 33,5 vuotta. Hänen työnsä vaikutti moniin.
Hän kuoli ristillä, heräsi kolmantena päivänä ja nousi taivaaseen.
Monet todistajat näkivät Hänet 40 päivän ajan.
On tosiasia, että Jeesus vaelsi maan päällä.
Se, mitä Hän merkitsee sinulle henkilökohtaisesti, -
ratkaisee kaiken elämässäsi.
Jos alamme tutkia Jeesuksen tekoja ja sanoja, -
joko Hänen on pakko olla se, joka Hän sanoi olevansa, -
tai Hän on valehtelija tai harhainen mielipuoli.
Miksi sanon niin? Sillä Hän lausui joitain hämmästyttäviä asioita.
Shokeeraavia asioita. Luen yhden.
Joh. 14:6: -
"Jeesus sanoi hänelle: Minä olen tie ja totuus ja elämä; -
ei kukaan tule Isän tykö muutoin kuin minun kauttani."
Jeesus sanoo tämän jokaiselle, -
jokaiselle ihmiselle maan päällä -
kaikkina aikoina historiassa.
"Haluatko tulla Isän Jumalan luo? On vain yksi tie: Minun kauttani."
Niin Hän sanoi. Ei ole muuta tietä.
Hän sanoo: "ei kukaan tule Isän tykö muutoin kuin minun kauttani."
Hän sanoi: Minä olen tie. Ei: Minä olen yksi tie.
Hän on ainoa tie. Hän tekee sen selväksi.
"Minä olen tie."
"Minä olen totuus". Ei yksi totuus eikä osatotuus.
"Minä olen totuus ja elämä."
Hän teki selväksi, kuka Hän on.
Hän oli hyvin johdonmukainen -
työssään ja siinä, kuka Hän on ja miten Hän on tie Jumalan luo.
Luen toisenkin esimerkin Johanneksen evankeliumista.
Joh. 11:25: -
"Jeesus sanoi hänelle: 'Minä olen ylösnousemus ja elämä; -
joka uskoo minuun, se elää, vaikka olisi kuollut.'"
Hän sanoo olevansa ylösnousemus ja elämä. Jos uskoo Häneen, -
elää vaikka olisi kuollut. Hän antaa ikuisen elämän Häneen uskoville.
Ja monia muita asioita. Hän sanoi, että Hän ja Isä ovat yhtä.
Hän sanoi olevansa hyvä paimen.
Hän sanoi itsestään monia asioita.
Kun näemme vahvistukset ja ihmeet, joita Hän teki -
ja jotka vahvistavat sanoman, voimme joko sanoa: "Hän on Herra."
Tiedämme Hänen olevan Herra. Maailman Vapahtaja.
Messias, joka oli tuleva.
Hän on Vapahtajamme. Voimme tulla Isän luo Jeesuksen ristintyön ansiosta.
Hän kuoli syntiemme edestä ja nousi kuolleista, -
jotta voimme lähestyä Häntä ja Isää Jeesuksen Kristuksen kautta.
Hän on välimies Jumalan ja ihmisen välillä.
Jos sanomme: "Jeesus oli vain joku hyvä ihminen."
Jotkut sanovat: "Jeesus oli hyvä ihminen, mutta ei Jumala, Vapahtaja."
Se on mahdotonta, koska meillä on kaikki nämä vahvistukset -
ja Jeesuksen omat sanat. Ellei Hän puhu totta, Hän ei ole hyvä ihminen.
Silloin hän olisi huijari. Hän huijaisi ihmisiä tarkoituksella.
Se tarkoittaisi, että Hän olisi tiennyt, ettei Hän ollut mitä sanoi olevansa, -
mutta Hän teeskenteli ja valehteli saadakseen ihmiset uskomaan, -
että Hän oli jotain suurta.
Jos Hän olisi tehnyt niin, Häntä ei voisi kutsua hyväksi ihmiseksi.
Jotkut väittävät, että Hän oli mielipuoli.
Miksi? Jos Jeesus eli itsepetoksessa -
ja petkutti muitakin tahattomasti, -
voisi sanoa, että Hän oli mielipuoli, tärähtänyt, hullu.
Hän väitti asioita itsestään. Elleivät ne olleet totta, -
Hän ei ollut mieleltään terve. Hän kuvitteli itsestään enemmän -
kuin Hän todellisuudessa oli.
Hän ei ollut hyvä opettaja, jos Hän oli mielipuoli.
Voi myös tehdä sen johtopäätöksen, että Jeesus oli todella se, -
joka Hän sanoi olevansa. Maailman Vapahtaja, ihmiskunnan Herra, -
se, joka kuoli ja heräsi kuolleista. Hän on rakastava, ihmeellinen Herra, -
joka vetää ihmiskuntaa Isän luo. Hän on se, joka Hän sanoi olevansa.
Ja Hän osoitti sen elämällään, työllään, opetuksillaan, -
ihmeillään ja ylösnousemuksellaan. Hän osoitti sen todeksi.
Se, mitä Jeesus on sinulle, -
on ratkaiseva tekijä tässä ja tulevassa elämässä.
Monet puhuvat vain elämästä tässä ja nyt.
Tahdon sanoa, että on myös ikuisuus.
Kun silmäsi kerran sulkeutuvat ja sydämesi lakkaa lyömästä, -
muutat ajasta ikuisuuteen.
Se, mitä vastasit Jeesukselle, -
ratkaisee koko elämäsi.
Hepr. 9:27: "Ja samoinkuin ihmisille on määrätty, -
että heidän kerran on kuoleminen, mutta senjälkeen tulee tuomio".
Eli kuoleman jälkeen ei ole jälleensyntymistä, ei kiirastulta -
eikä muuta. Raamattu tekee sen selväksi.
On joko taivas tai helvetti.
Elämä Jumalan kanssa tai ikuinen kadotus ilman Jumalaa.
On vain yksi. Raamattu sanoo sen selvästi.
Apostolien teot 4:12.
"Eikä ole pelastusta yhdessäkään toisessa; -
sillä ei ole taivaan alla muuta nimeä ihmisille annettu, -
jossa meidän pitäisi pelastuman." Ei ole muuta nimeä kuin Jeesus Kristus.
Kun kuulee nämä tosiasiat, sinun täytyy päättää, kuka Jeesus on sinulle.
Pian menemme Richmondin kaduille Virginiaan.
Minua kiinnosti, mitä ihmiset sanovat.
Osa kysyi, voivatko he vastata ihan mitä haluavat.
Tietysti. Halusin kuulla, mitä he ajattelevat asiasta.
En sitä, mitä itse halusin kuulla. Halusin kuulla heidän mielipiteensä.
Juuri niin teimme. Menimme kaduille.
Katsomme seuraavaksi videoklipit.
Kun palaamme, jatkamme aiheesta "Kuka Jeesus on sinulle?"
Rukoilen myös puolestanne.
Katsotaan klipit ja kuunnellaan, mitä mieltä ihmiset ovat tästä asiasta.
Olen täällä Richmondissa Virginiassa.
Tässä ovat Megan, Olga ja Dana.
Kysyn heiltä Jeesuksesta. Uskotteko Jeesukseen? Kuka Jeesus on teille?
Olen ateisti. En usko Jeesukseen.
Tiedätkö, että Hän oli olemassa? - Tiedän.
Uskotko, että Hän oli hyvä? Onko sinulla mielipidettä Hänestä?
Jos ihmiset uskovat Häneen ja saavat siitä tukea, se on ok. Itse en usko.
Entä sinä, Olga?
Uskonko Häneen? En.
Meillä kotona ei opetettu sellaista, joten se tuntuu luonnolliselta.
Se ei ole tarua. Luultavasti Jeesus on joskus elänyt, -
mutta en usko, että Hän on Vapahtaja tai jotain.
Entä sinä? - Vartuin buddhalaisessa perheessä.
Meille ei ikinä opetettu Hänestä. En usko Häneen.
Oletko sinäkin ateisti? - Olen.
Selvä. Olemme täällä kysymässä, mitä mieltä ihmiset ovat Kristuksesta -
ja kuka Jeesus on heille. Kiitos mielipiteistänne. Moikka! - Kiitos.
Kuka Jeesus on sinulle, Larry? - Minä itse. Jeesus on ihmisen henki.
Maan päällä ei ole ikinä ollut Jeesus-nimistä henkilöä.
Kristityt ja kristityt kirjoittajat ovat käsittäneet sen täysin väärin.
He loivat "ihmisjumalan". Jeesusta henkilönä ei ole ikinä ollut olemassa.
Jeesus on ihmisen sielu. Ei muuta. - Kiitos mielipiteestäsi.
Jonathan, uskotko Jeesukseen? - Uskon. Uskon Jeesukseen.
Uskon Hänen kuolemaansa ja ylösnousemukseensa.
Olen nähnyt Hänen voimansa tekevän työtä minussa.
Kuka Hän on sinulle? - Pidän Häntä ystävänäni.
Hän on kelpuuttanut meidät ystävikseen.
Pidän Häntä myös Vapahtajanani. Teemme syntiä joka päivä.
Jeesus on Vapahtajani. - Mahtavaa. Kiitos. Siunausta!
True, kuka Jeesus on sinulle? - Minulle Jeesus on ajatus.
Usein jäämme jumiin siihen, mitä olemme kuulleet ja mitä on opetettu, -
emmekä etsi totuutta. Minulle Jeesus on ajatus.
Et siis usko, että Hän oli todellinen henkilö, joka vaelsi maan päällä.
Hänen sanotaan olleen todellinen henkilö. En ole varma, onko se totta.
Oliko Jeesus todellinen henkilö, jonka nimi oli Jeesus?
Uskon, että Hän oli vanhurskas veljemme.
Mutta en noudata uskonnollisia perinteitä.
Selvä! Kiitos osallistumisestasi.
Tässä on Caroline. Olemme Richmondissa Virginiassa.
Kuka Jeesus on sinulle?
Minulle Jeesus on Herra ja Vapahtaja. Hän on Poika, Kristus.
Hän tuli maan päälle näyttämään, miten meidän tulisi elää.
Hän kuoli syntiemme tähden. Hän on Vapahtajani.
Mahtavaa! Kiva kuulla. Jumalan siunausta! - Kiitos samoin.
Kuka Jeesus on sinulle? - Jeesus on hyvä opettaja.
Opetti ystävällisyydestä, yhteydestä, veljeydestä ja sisaruudesta.
Uskotko Häneen? - Uskon, että Jumala lähetti Hänet opettamaan, -
miten tulisi käyttäytyä ja kohdella muita. Ja miten jokaisella on -
pääsy Jumalan luo itsessämme. Voimme tunnistaa sen toisissamme.
Kiitos mielipiteestäsi!
Alfred, kuka Jeesus on sinulle? - Herra ja Vapahtaja. Olen kristitty.
Uskot Häneen. - Niin.
Mahtavaa. Kiitos mielipiteestä.
Demetrios, kuka Jeesus on sinulle? - Uskon Jeesukseen.
En aina niin vahvasti. Mutta tiedän, että Häneen voi aina luottaa.
Uskotko, että Hän on Vapahtaja ja Herra? - Uskon. Etenkin viime aikoina.
Selvä. Kiitos!
Ricky, kuka Jeesus on sinulle? - Minulle Hän on taivaan Isä.
Pelastuin ja kävin kasteella 6-vuotiaana.
Pidän Häntä taivaallisena Isänäni. Ylistän ja rukoilen Häntä päivittäin.
Mahtavaa. Kiitos mielipiteestäsi.
Jatkamme taas täältä studiosta.
Olin ihmeissäni kaikista saamistamme vastauksista.
Olen kiitollinen, että ihmiset kertoivat mielipiteensä.
Samaan aikaan sydäntäni raastoi, -
miten moni tarvitsee kohtaamista Jeesuksen Kristuksen kanssa.
Miten paljon seurakunnalla on vielä tehtävää tässä maailmassa.
Miten paljon meillä on vielä velkaa maailmalle.
Olemme velkaa, että annamme evankeliumin selvästi ja ytimekkäästi,-
että ihmiset voivat tehdä ratkaisun.
Olemme maailmalle velkaa sen, että näytämme, kuka Jeesus on.
Roomalaiskirjeessä sanotaan, että luomakunta kaipaa -
Jumalan poikien ilmestymistä. Uskon, että meidän on aika -
tulla ulos seurakunnan neljän seinän sisältä ja mukavuusvyöhykkeeltä -
tavoittamaan ihmisiä siellä, missä he ovat.
Ei voi odottaa, että kalat uivat sisään. Meidän pitää mennä kalastamaan.
Emme voi istua mukavasti temppeleissä ja rakennuksissa -
ja odottaa ihmisten tulevan. Joku saattaa tullakin, -
mutta meidän pitää viedä sana sinne, missä ihmiset ovat.
Pohdin joitain vastauksia kysymykseen, kuka Jeesus on.
Joku vastasi: "Uskon, että Jeesus on ajatus."
"Jeesus oli hyvä ihminen mutta ei Vapahtaja." Tai: "En usko Häneen."
"En usko, että Häntä on ollut olemassa."
Kuule, Sana tekee nämä asiat selväksi.
Se tarkoittaa jotain.
Elleivät kristityt lue Raamattua, miten maailma sitten lukisi?
Kun katselen tilannetta, ajattelen yhtä asiaa.
Joillekuille sinun elämäsi on ainoa Raamattu, jota he lukevat.
Olemme eläviä kirjeitä tässä maailmassa.
Ainoa Jeesus, jonka he näkevät, on Kristus sinussa, kirkkauden toivo.
Siksi Paavali sanoi: "Kristus meissä, kirkkauden toivo."
Se laskee vastuun harteillemme.
Emme ole vapahtajia, mutta meillä on sanoma kannettavana.
Seurakunnan tärkeä tehtävä on julistaa, kuka Jeesus Kristus on.
Luen vielä yhden raamatunkohdan.
1. Joh. 5:12―13.
"Jolla Poika on, sillä on elämä; -
jolla Jumalan Poikaa ei ole, sillä ei ole elämää.
Tämän minä olen kirjoittanut teille, jotka uskotte Jumalan Pojan nimeen, -
tietääksenne, että teillä on iankaikkinen elämä."
Raamattu tekee sen selväksi. Jolla on Poika eli Jeesus, sillä on elämä.
Se ei tarkoita luonnollista elämää vaan ikuista elämää.
Sitä se tarkoittaa. Jumalan elämää. Jumalan zoe-elämää.
Jolla ei ole Jumalan Poikaa, sillä ei ole elämää.
Ellei sinulla ole Jeesusta, olet kadotettu etkä saa ikuista elämää.
Hän sanoo: -
"Tämän minä olen kirjoittanut teille, jotka uskotte Jumalan Pojan nimeen".
Jos uskot Jumalan Poikaan, hän kirjoittaa sinulle.
"...tietääksenne, että teillä on iankaikkinen elämä."
[Engl. jatkuu: "Ja uskoisitte jatkossakin Jumalan Pojan nimeen."]
Se, kuka Jeesus on meille, -
ratkaisee ikuisuuskohtalomme.
Kun lähdet tästä maailmasta ja astut ikuisuuteen, -
kaikki asiat, joita teit, ja kaikki asiat, joista maksoit, -
ja asiat, joita arvostat tässä elämässä, -
esimerkiksi pankkitili; auto, jolla ajat; talo, jossa asut.
Kaikki nämä asiat, vaikkakin ne ovat kivoja asioita omistaa maailmassa, -
mutta ikuisuusnäkökulmasta ne ovat arvottomia, -
sillä silloin sinulta kysytään ainoastaan yhtä asiaa: -
"Miten vastasit Jeesukselle?
Otitko Hänet vastaan vai et?" Vain sillä on merkitystä.
Jeesus sanoi: "Minä olen tie ja totuus -
ja elämä; ei kukaan tule Isän tykö muutoin kuin minun kauttani."
Kysyn nyt sinulta, katsoja: "Kuka Jeesus on sinulle?"
Tiedät Jeesuksen historian henkilönä.
Olet lukenut Raamatusta, että Hän todella eli.
Historiankirjoissakin todetaan, että Hän todella on elänyt.
Oli juutalainen historioitsija nimeltään Flavius Josephus.
Hän ei ollut uskova, ja silti hän kirjoitti Jeesuksesta omana aikanaan.
Jeesus vaelsi maan päällä. Se on tosiasia.
Evankeliumi todistaa, kuka Jeesus todellisuudessa on.
Saatat tuntea Jeesuksen historian henkilönä, mutta ehkä, ystäväni, -
et tunne Häntä henkilökohtaisesti. Et ole tehnyt Hänestä elämäsi Herraa.
Et ole varma ikuisuuskohtalostasi. Tahdon puhua erityisesti sinulle.
Jos tämä olisi viimeinen päiväsi maan päällä ja astuisit ikuisuuteen, -
missä viettäisit ikuisuuden?
Oletko sataprosenttisen varma, että olisit Jeesuksen luona iäti?
Jos et ole varma, puhun sinulle juuri nyt.
Sinun pitää tulla Herran luo ja päättää sydämessäsi, -
että haluat palvella Häntä ja ottaa vastaan ikuinen elämä Jeesukselta.
Haluan rukoilla kanssasi.
En kysy, mihin seurakuntaan kuulut ja kauanko olet käynyt siellä.
Kysyn ikuisen elämäsi tilanteesta.
Lausu kanssani tämä rukous. "Isä, tulen eteesi.
Kiitos, että lähetit Jeesuksen kuolemaan syntieni tähden.
Jeesus, kiitos, että nousit ylös kolmantena päivänä.
Anna syntini anteeksi.
Puhdista minut. Vapauta minut.
Teen tänä päivänä Jeesuksesta elämäni Herran ja Vapahtajan.
Kirjoita nimeni elämän kirjaan.
Kiitos ihanasta pelastuksen lahjasta, Jeesuksen nimessä, aamen."
Jos rukoilit kanssani sydämestäsi, -
kirjoita meille. Haluamme onnitella sinua ja pitää kanssasi yhteyttä.
Herra rakastaa sinua paljon. Hän kuoli puolestasi.
Hän haluaa, että tunnet Hänet. Hän haluaa ilmestyä sinulle.
Tahdon onnitella sinua. Tervetuloa Jumalan perheeseen!
Jos tulet Hänen luokseen, Hän ei heitä sinua pois. Hän ottaa sinut vastaan.
Hän rakastaa sinua niin paljon.
Se, kuka Jeesus on meille, ratkaisee kaiken.
Jos ohjelma on siunannut sinua, tue järjestöämme ja työtämme.
Työ on mahdollista, koska meidän puolestamme on rukoiltu.
Meitä on tuettu taloudellisesti rahalahjoin.
Tukekaa meitä jatkossakin.
Tavoitamme kansoja evankeliumilla.
Tue ohjelmaa soittamalla TV7:n tukinumeroon.
Voit myös lahjoittaa kotisivuillamme. Voit eri tavoin auttaa meitä.
Rakastamme teistä jokaista. Olemme teistä kiitollisia.
Kiitos rukouspyynnöistä, palautteesta ja rohkaisuista.
Olette tosi rakkaita. Pidetään yhteyttä!
Kiitos Jumalalle! Oli siunaus ja kunnia olla taas jakson verran seurassasi.
Muista katsoa seuraava jakso.
Pidetään yhteyttä sosiaalisessa mediassa. Se on aina suuri siunaus.
Kerro, mitä Herra tekee elämässäsi.
Kerro, miten voimme rukoilla puolestasi.
Jumalan siunausta! Hyvää päivän tai illan jatkoa.
Herra sinua siunatkoon ja valistakoon kasvonsa sinulle.
Nähdään ensi kerralla!
HERÄTYKSEN LÄPIMURTO Hermes Falcao Jr.:n kanssa.
TUOMME EVANKELIUMIN KANSOILLE
PARANTUMISIA
PELASTUMISIA
IHMEITÄ
VAPAUTTA
KOE JEESUKSEN TOIMINTA
Suomennos: Marianne Tenetz